ประกาศคณะกรรมการว่าด้วยฉลากฉบับที่ 40 (พ.ศ. 2531)เรื่อง กําหนดเครื่องตัดวงจรไฟฟ้าเป็นสินค้าที่ควบคุมฉลาก----------------------------------------------------- โดยที่ปรากฏว่า ขณะนี้มีการจําหน่ายเครื่องตัดวงจรไฟฟ้าซึ่งเป็นสินค้าที่ประชาชนนิยมใช้กันอย่างแพร่หลาย ยังแสดงสาระสําคัญอันเป็นคุณลักษณะเฉพาะไม่แจ้งชัด ดังนั้น เพื่อประโยชน์ในการใช้อย่างถูกต้องและปลอดภัยของผู้บริโภค สมควรกําหนดเครื่องตัดวงจรไฟฟ้าเป็นสินค้าที่ควบคุมฉลาก อาศัยอํานาจตามความในมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 คณะกรรมการว่าด้วยฉลากออกประกาศไว้ ดังต่อไปนี้ข้อ ๑ ในประกาศนี้ "เครื่องตัดวงจรไฟฟ้า" หมายความว่า เครื่องตัดวงจรไฟฟ้าอัตโนมัติที่สามารถตัดวงจรเมื่อกระแสไฟฟ้าเกิน หรือกระแสไฟฟ้าลัดวงจร หรือกระแสไฟฟ้ารั่วลงดินข้อ ๒ ให้เครื่องตัดวงจรไฟฟ้าเป็นสินค้าที่ควบคุมฉลากข้อ ๓ ประกาศนี้ไม่ใช้บังคับแก่เครื่องตัดวงจรไฟฟ้า ดังต่อไปนี้ (1) เครื่องตัดวงจรไฟฟ้าที่ผลิตขึ้นเพื่อใช้งานที่แรงดันไฟฟ้าเกิน 750 โวลต์ (2) เครื่องตัดวงจรไฟฟ้าที่ผลิตเพื่อการส่งออก ซึ่งได้ปฏิบัติตามเงื่อนไข ดังต่อไปนี้ (ก) เครื่องตัดวงจรไฟฟ้าดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่า "สําหรับส่งออกเท่านั้น" หรือเป็นภาษาอังกฤษว่า "For Export Only" (ข) เครื่องตัดวงจรไฟฟ้าดังกล่าวต้องอยู่ในความครอบครองของผู้ประกอบธุรกิจเพื่อการส่งออก หรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออก (3) ฟิวส์ข้อ ๔ เครื่องตัดวงจรไฟฟ้าที่จะนําออกขาย ต้องจัดให้มีฉลากรวมทั้งเอกสารหรือคู่มือตามที่กําหนดไว้ในข้อ 5 ข้อ 6 และข้อ 7ข้อ ๕ ฉลากต้องมีข้อความเป็นภาษาไทยที่สามารถเห็นและอ่านได้ชัดเจน และข้อความในฉลากอย่างน้อยต้องมีสาระสําคัญ ดังต่อไปนี้ (1) ต้องแสดงข้อความเกี่ยวกับผู้ประกอบธุรกิจดังนี้ (ก) ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิต (ข) ในกรณีที่เป็นสินค้าที่นําเข้ามาในราชอาณาจักรเพื่อขายให้ระบุชื่อผู้นําเข้าและสถานที่ประกอบการของผู้นําเข้า (ค) ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่น หรือเป็นสินค้าที่นําเข้าเพื่อการขายของผู้ประกอบธุรกิจรายอื่น ผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้ แต่ผู้ผลิตหรือผู้นําเข้านั้นจะต้องส่งสําเนาข้อตกลงดังกล่าวให้สํานักงานคณะกรรมการคุ้มครองผู้บริโภคทราบก่อนจะนําสินค้านั้นออกขาย ถ้าผู้ผลิต หรือผู้นําเข้า หรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้ว จะระบุเครื่องหมายการค้าแทนชื่อและสถานที่ประกอบการของตน ก็ได้ (2) ชื่อประเทศที่ผลิต (3) แบบหรือรุ่น (model) (4) หมายเลขลําดับ (serial number) (4 ทวิ) ประเภทของเครื่องตัดวงจรไฟฟ้า โดยให้ระบุดังนี้ (ก) ในกรณีที่เครื่องตัดวงจรไฟฟ้าสามารถตัดวงจรไฟฟ้าเมื่อมีกระแสไฟฟ้ารั่วลงดินตั้งแต่ 5 มิลลิแอมแปร์ ลงมา ให้ระบุเป็น "ประเภทป้องกันบุคคล" (ข) ในกรณีที่เครื่องตัดวงจรไฟฟ้าสามารถตัดวงจรไฟฟ้าเมื่อมีกระแสไฟฟ้ารั่วลงดินเกิน 5 มิลลิแอมแปร์ ให้ระบุเป็น "ประเภทป้องกันอุปกรณ์" (ค) ในกรณีที่เครื่องตัดวงจรไฟฟ้าสามารถตัดวงจรไฟฟ้าได้เมื่อมีกระแสไฟฟ้ารั่วลงดินตั้งแต่ 5 มิลลิแอมแปร์ลงมาและเกิน 5 มิลลิแอมแปร์ อยู่ในเครื่องเดียวกัน ให้ระบุเป็น "ประเภทป้องกันบุคคลและอุปกรณ์" (5) แรงดันไฟฟ้าที่กําหนด โดยระบุหน่วยเป็นโวลต์ (6) จํานวนเฟส (phase) หรือจํานวนขั้ว (pole) (7) กระแสไฟฟ้าที่กําหนด โดยระบุหน่วยเป็นแอมแปร์ (8) ความทนต่อกระแสไฟฟ้าฉับพลัน (interrupting capacity หรือ breaking capacity) โดยระบุหน่วยเป็นกิโลแอมแปร์ ที่แรงดันไฟฟ้ากระแสสลับ.....โวลต์ (9) ความถี่ที่กําหนด โดยระบุหน่วยเป็นเฮิรตซ์ (10) ค่ากระแสไฟฟ้าเกิน โดยระบุหน่วยเป็นแอมแปร์ หรือค่ากระแสไฟฟ้ารั่วลงดินที่เครื่องจะตัดวงจรไฟฟ้า โดยระบุหน่วยเป็นมิลลิแอมแปร์ (11) ความไวในการตัดวงจรไฟฟ้า ที่อุณหภูมิทดสอบ 272 องศาเซลเซียส โดยระบุหน่วยเป็นวินาที (12) ช่วงอุณหภูมิที่เหมาะสมสําหรับการใช้งาน (13) คําเตือนเกี่ยวกับอันตรายที่อาจเกิดขึ้น ซึ่งจะแสดงรูปภาพแทนก็ได้ (14) ตําแหน่ง เปิด หรือ ปิด กรณีตาม (5) ถึง (10) จะใช้สัญลักษณ์แทนข้อความนั้น ก็ได้ ข้อความตาม (10) และ (11) นั้น จะระบุไว้รวมกันเป็นแผนภาพแสดงความสัมพันธ์แทน ก็ได้ข้อ ๖ ฉลากตามข้อ 5 (4 ทวิ) (5) (6) (7) (8) (10) (11) และ (14) ให้ปิดหรือติดไว้ที่เครื่องตัดวงจรไฟฟ้า ส่วนฉลากตามข้อ 5 (1) (2) (3) (4) (9) (12) และ (13) จะปิดหรือติดไว้ที่ภาชนะบรรจุก็ได้ข้อ ๗ เอกสารหรือคู่มือสําหรับเครื่องตัดวงจรไฟฟ้า ต้องมีข้อความเป็นภาษาไทยที่สามารถอ่านได้ตามความเหมาะสม และอย่างน้อยต้องมีสาระสําคัญ ดังต่อไปนี้ (1) วิธีใช้และข้อควรระวังในการใช้ (2) วิธีติดตั้งและการบํารุงรักษา (3) วิธีปฏิบัติเพื่อความปลอดภัยข้อ ๘ ให้เครื่องตัดวงจรไฟฟ้าที่นําเข้ามาในราชอาณาจักรเพื่อขาย ได้รับการยกเว้นไม่ต้องจัดให้มีฉลากตามประกาศนี้ขณะนําเข้าที่ด่านศุลกากร แต่ต้องจัดให้มีฉลากดังกล่าวก่อนที่จะนําออกขาย ประกาศนี้ใช้บังคับเมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 22 มิถุนายน 2531 ประดิษฐ์ เชี่ยวสกุลประธานกรรมการว่าด้วยฉลาก